# **A Magyarhoni Földtani Társulat, mint kiemelkedően közhasznú szervezet**

**2007. évi tevékenységéről szóló**

### KÖZHASZNÚSÁGI JELENTÉSE

Az 1997. évi CLVI. tv. 19. § (1) bekezdése alapján „a közhasznú szervezet köteles az éves beszámoló jóváhagyásával egyidejűleg közhasznúsági jelentést készíteni”. A jelentés tartalmát tv. 19. § (3) bekezdése határozza meg.

A beszámoló ennek megfelelően készült:

**1. Számviteli beszámoló**

* A 8/1996. (124) Kormányrendelet előírásai szerint a 2007. gazdálkodási évről egyszerűsített éves beszámoló mérleget és eredmény-kimutatást készítettünk. Ezek a közhasznúsági jelentés mellékletei.
* Tartós adományozásra szerződéskötés nem történt.
* Két főfoglalkozású dolgozó (ügyvezető titkár, és általános ügyintéző) mellett 2007 május 1-től belépett az új ügyvezető igazgató, majd december 11-vel nyugállományba vonult az ügyvezető titkár.

**2. Költségvetési támogatás felhasználása, a vagyonfelhasználásával kapcsolatos kimutatás,** a célszerinti juttatások kimutatása.

* Költségvetési támogatás felhasználása:

Az adófizető állampolgárok egy része a személyi jövedelemadójuk 1 %-ának felajánlásakor a Magyarhoni Földtani Társulatot jelölte meg, ez az összeg 2007-ben778.000**,-** Ft volt. A támogatást a Társulat Hírlevelének előállítására, postaköltségére, szaküléseink költségeire fordítottuk.

* A vagyon felhasználásával kapcsolatos kimutatás eFt-ban

|  |  |  |
| --- | --- | --- |
| Pénzeszközök | 2007. január 1. | 2007. december 31. |
| Folyószámlán, Budapest | 3.248 | 1.041 |
| **Folyószámlán Területi Szervezetek** | **33** | 206 |
| Közérdekű kötelezettségváll, folyószámlán | 0 | **0** |
| Budapest Értékpapír | 11.285 | **8.480** |
| Lekötött betét, Szegeden | 1.005 | **1.005** |
| Pénztár Budapest | 149 | **14** |
| Pénztár Területi Szervezet | 95 | **35** |
| Valutapénztár Budapest | 178 | **147** |
| Összesen: | 15.993 | **10.864** |

**Bevételek eFt-ban:**

|  |  |  |  |  |
| --- | --- | --- | --- | --- |
| Megnevezés | | **2006. évi tény** | **2007. évi tény** | **2007/2006%** |
| **1.** | **Egyéni tagdíj** | **2.843** | **1.423** | **50.0** |
| **2.** | **Szervezeti tagok tagdíja** | **3.150** | **3.650** | **115,8** |
| **3.** | **Működési egyéb bevételek** | **673** | **1.958** | **290,9** |
| **4.** | **Rendezvények árbevételei** | **8.253** | **6.808** | **82,5** |
| **5.** | **Közhasznú célra kapott támogatás\*** | **6.354** | **22.063** | **347,2** |
| **6.** | **Pénzügyi műveletek bevételei (kamat, árfolyambevétel)** | **337** | **873** | **259,0** |
| **7.** | **K+F (megbízásos munkák)** | **2.770** | **34.150** | **1232,8** |
| **8.** | **Összesen:** | **24.380** | **70.925** | **290,9** |

**Kiadások eFt-ban:**

|  |  |  |  |  |
| --- | --- | --- | --- | --- |
| **Megnevezés** | | **2006. évi**  **tény** | **2007. évi tény** | **2007/2006 %** |
| **1.** | **Eszközök, irodaszerek, anyagok** | **385** | **474** | **123,1** |
| **2.** | **Javítások, karbantartás** | **165** | **249** | **150,9** |
| **3.** | **Belf. + Külf. kiküldetés** | **159** | **137** | **86,1** |
| **4.** | **Nyomda, sokszorosítás** | **1.492** | **1.573** | **105,4** |
| **5.** | **Posta, telefon, fax** | **1.286** | **1.490** | **115,9** |
| **6.** | **Könyvek, kiadványok** | **2** | **0** |  |
| **7.** | **Szállítás, rakodás** | **0** | **0** |  |
| **8.** | **Tagsági díj MTESZ** | **132** | **132** | **100** |
| **8/A** | **Nemzetközi tagdíj** | **150** | **528** | **352** |
| **9.** | **Hirdetés** | **30** | **30** | **100** |
| **10.** | **Egyéb igénybevett \* szolgáltatások** | **2.588** | **17.830** | **688,9** |
| **11.** | **Bankköltség** | **250** | **479** | **191,6** |
| **12.** | **Hatósági díjak** | **6** | **20** | **33,3** |
| **13.** | **Bérköltség + járulékok** | **5.174** | **7.782** | **150,4** |
| **14.** | **Pályázati díjak + társ. jut.** | **146** | **100** | **68,4** |
| **15.** | **Reprezentációs költség** | **634** | **506** | **79,8** |
| **16.** | **Saját gépkocsi használat** | **444** | **426** | **95,9** |
| **17.** | **Könyvvizsgálat, könyvviteli szolg.+pü.szolg.+humánpol.sz.** | **622** | **724** | **116,3** |
| **18.** | **Étkezési hozzájárulás** | **99** | **145** | **146,4** |
| **19.** | **Értékcsökkenési leírás** | **100** | **276** | **276** |
| **20.** | **Területi szervezetek költségei** | **203** | **90** | **44,3** |
| **21.** | **Rendezvények kiadásai** | **6.593** | **4.152** | **62,9** |
| **22.** | **Egyéb ráfordítások, adók, kult. járulék, árfolyamveszteség** | **923** | **690** | **74,7** |
| **23.** | **K+F megbízásos munka** | **2.508** | **30.594** | **1219.8** |
| **24.** | **Összesen:** | **24.091** | **68.427** | **284,0** |

* **Célszerinti juttatások kimutatása**

***Tudományos tevékenység:***

Lapkiadásra fordított összeg: 2.599.823,- Ft

Kimutatás a közhasznú célra kapott támogatásokról

Az adók 1 %-ából származó költségvetési támogatás 778.000,- Ft

Központi költségvetési szervtől kapott támogatás 500.000,- Ft

Elkülönített állami pénzalaptól 900.000,- Ft

Egyéb jogi személyektől 19.850.000,- Ft

Magánszemélyektől 35.000,- Ft

A támogatást támogatóink mindegyikétől a Társulat Alapszabályában rögzített tevékenységének működési költségeihez való hozzájárulásként kaptuk. Ezen belül egyes esetekben meghatározott cél megjelölésével:

KPI Filmklip 15.000.000,- Ft

MOL Rt. (Földtani Közlöny) 2.500.000,- Ft

MOL Rt. (rendezvény) 1.000.000,- Ft

TXM Kft. (rendezvény) 800.000,- Ft

**3. A közhasznú szervezet vezető tisztségviselőinek nyújtott juttatások:**

A Magyarhoni Földtani Társulat vezető tisztségviselői 2007. évben célszerinti juttatásban nem részesültek.

**4. Beszámoló a közhasznú tevékenységről:**

1. **Tudományos tevékenység, kutatás (3)**

A Társulat alaptevékenysége, hogy a földtan területén az új kutatási eredmények bemutatása érdekében szaküléseket, vitaüléseket, konferenciákat szervez, szakosztályokat, területi szervezeteket működtet. Ezeket a programokat a kéthavonta megjelenő Hírlevelünkben és a honlapunkon folyamatosan tesszük közzé.

Néhány kiemelés a **2007. évi nagyrendezvényekből:**

|  |  |  |
| --- | --- | --- |
| Január 19–20. | Téli Ásványtudományi Iskola – Balatonfüred | MTA – MFT Ásványtan-Geokémiai szakosztály |
| Március 2. | Az ásványok és az ember a mai Magyarország területén a XVIII. Század végéig Fókuszban az ásványi anyag | ME – Hermann ottó Múzeum – MFT – OMBKE |
| Március 30–31. | Ifjú Szakemberek Ankétja – Bakonybél | MGE – MFT |
| Április 24. | III.Szent György napi bauxit-találkozó | Tudománytörténeti Szakosztály –Magyar Alumíniumipari Múzeum |
| Május 4–5. | Földtan a hazai felsőoktatásban | MFT– ME, MTA MAB földtani munkabizottság |
| Május 10. | GEOBÖRZE | MFT Ifjúsági Alapítvány |
| Május 18–20. | XI. Geomatematikai Ankét | Geomatematikai és Számítástechnikai Szakosztály |
| Május 24–26. | 10. Magyar Őslénytani Vándorgyűlés | Őslénytani-Rétegtani Szakosztály |
| Május 30–június 1 | VI. Földtani Veszélyforrások Konferencia | MFT |
| Június 1–2 | A Déli-Bakony középső- és felső-triász medencéinek és platformjainak fejlődéstörténete - terepbejárás | Általános földtani Szakosztály, ill. Budapest Területi Szervezet |
| Jünius 14. | Díszítőkő konferencia | Szilikátipari Tud. Egy. – Magyar Kőszövetség – MFT |
| Szeptember 20–22. | Nyugat-Magyarország és a határmenti régiók geológiája és geofizikája – Vándorgyűlés, ill. HUNTEK workshop | MFT- MGE-OMBKE-SPE |
| Október 16–17. | Geotechnika 2007 konferencia | Mérnökgeológiai és Környezetföldtani Szakosztály |
| November 9–10. | I. Országos Középiskolai Földtani Konferencia | ME – MFT |
| November 13–14. | A magyar nyelvű földtani ismeretterjesztés múltja és jelene Magyarországon | Tudománytörténeti Szakosztály |
| November 15. | Mérnökgeológia-Kőzetmechanika Konferencia 2007 | Mérnökgeológiai és Környezetföldtani Szakosztály – BME |
| November 22. | A geotermikus energia hasznosításának lehetőségei, forrásai | Alföldi Területi Szervezet – Geotermikus koordinációs és Innovációs Alapítvány, MTET |
| November 27. | VI. Földtudományi Ankét – Nagykanizsa | MGE – MFT |
| November 29–30. | Bányászélet – Kultúra - Hagyomány | Magyar Néprajzi Társaság, MÁFI, MFT, OMBKE, Tatabányai Múzeum |

1. **Nevelés és oktatás, képességfejlesztés, ismeretterjesztés (4)**

2007. március 30–31. Bakonybél adott otthont a XXXVIII. Ifjú Szakemberek Ankétjának, amelyen hagyományosan fiatal geológus és geofizikus hallgatók és szakemberek vesznek részt. Összesen 35 előadás hangzott el, 9 fiatal pedig poszter előadást mutatott be. A rendezvény évek óta egy előadói verseny is, amely elméleti, gyakorlati és poszter szekcióban zajlik.

Az alábbi fiatal tagtársaink értek el helyezést:

# **Elméleti kategóriában**

**II. díj** :**Kiss Gabriella** *(ELTE FFI Ásványtani Tsz.)*: Párnalávák fáciesei és fluid-kőzet kölcsönhatás a Darnó-zóna szubmarin vulkanitjaiban

**Gyakorlati kategóriában**

**I. díj**: **Tóth Emőke**, Szinger Balázs *(ELTE FFI Őslénytani Tsz)*: Mikro-CT alkalmazása, mint új lehetőség az őslénytani kutatásban

**III. díj**: **Jakab Andrea** *(MECSEKÉRC ZRT.):* Geotechnikai dokumentálás és a JointMetriX3D használata a vágatban az atomerőművi kis és közepes aktivitású radioaktív hulladékok végleges elhelyezésének programján belül

# **Poszter kategóriában**

**II. díj**: **Dégi Júlia** *(ELTE FFI Litoszféra Fluidum Kutató Laboratórium):*Informatikai problémák a xenolitkutatásban – GRANULIT: az egységes adatbázis építése

**Közönségdíj**: **Lukács Adrienn**, Bűdi Norbert, Pikhely Viktória *(ME Műszaki Földtudományi Kar)*: Őslénytani együttesek méreteloszlásának vizsgálata a mulató-hegyi (Magyarvalkó, Erdély) Nummulites perforatus-populáció példáján

**MÁFI különdíj**: **Rabi Márton** *(ELTE FFI Őslénytani Tsz.)*: Késő-oligocén (egri) ragadozó emlősök Máriahalomról (Zsámbéki-medence, Mányi Formáció)

**Angyal Zsuzsanna**, Marosvölgyi Krisztina, Konc Zoltán (*ELTE FFI Környezet- és Tájföldrajzi Tsz., ELTE Környezettudományi Kooperációs Kutató Központ, ELTE FFI Litoszféra Fluidum Kutató Laboratórium):* Erőművi salakmeddők vizsgálata másodlagos nyersanyagként történő hasznosítás szempontjából

**MFT különdíj**: **Makádi László** *(ELTE FFI Őslénytani Tsz.):* Scincomorpha gyíkok a felső–kréta Csehbányai Formációból (Iharkút, Bakony)

**TXM kft. különdíj**: **Tóth Emőke**, Szinger Balázs *(ELTE FFI Őslénytani Tsz)*: Mikro-CT alkalmazása mint új lehetőség az őslénytani kutatásban

**MFT Ifjúsági Alapítvány különdíj: Szekszárdi Adrienn** *(ELTE Kőzettan-Geokémiai Tsz: )*Tokaji-hegységi limnokvarcit-limnoopalit pattintott kőeszközök és nyersanyagok előfordulása, petrográfiai és geokémiai vizsgálata

**Sági Tamás**, Kiss Balázs *(ELTE FFI Kőzettan-Geokémiai Tsz.):* Pleisztocén vulkanikus üledék a Kárpát-medencében

**Kiss Balázs**, Sági Tamás *(ELTE FFI Kőzettan-Geokémiai Tsz.):* A Bagi Tefra geokémiai vizsgálata: következtetések a vulkáni üledék származására

**Lukács Adrienn**, Bűdi Norbert, Pikhely Viktória *(ME Műszaki Földtudományi Kar)*: Őslénytani együttesek méreteloszlásának vizsgálata a mulató-hegyi (Magyarvalkó, Erdély) Nummulites perforatus-populáció példáján

Társulatunk Ifjúsági Alapítványa **2006. május 10-én GEOBÖRZE** címmel cégbemutatót és konzultációt szervezett. A GEOBÖRZE célja a geo-szakirányokon jelenleg képzésben résztvevő diákok, illetve a már diplomával rendelkezők megismertetése a geológia és a geofizika területén tevékenykedő vállalkozókkal, az állások és munkák jellegével. Lehetőséget adtunk cégeknek, hogy előadás-, poszter-, bemutatóval és kiállítások formájában megismertessék tevékenységüket. A résztvevő fiatalok pedig információt kapjanak az elvárásokról, a különböző területeken meglévő lehetőségekről. Ezen a rendezvényen mutattuk be a megváltozott egyetemi képzési struktúrát (BSc, MSc rendszer) is. Így a cégek is betekintést kaptak a jövő generációinak szakmai képzésébe.

**Az Oktatási és Közművelődési Szakosztályunk (OKSz) ez évi tevékenységei, programjai**

Földtani ismeretterjesztő kiállítás összeállítása a Tokaji Ferenc Gimnáziumban. A 18 db nagyméretű poszterből, valamint kőzetanyagból álló tárlat állandó kiállításként üzemel.

**Május 4–5-én** második alkalommal szervezte meg Telkibányán a felsőoktatási találkozót, ahol a megelőző évben indult BSc képzés tapasztalatait osztották meg a felsőoktatási intézmények oktatói. A konferencián szlovákiai és romániai egyetemek képviselői is tartottak előadást.

**Júniusban** Társulatunk együttműködési megállapodást kötött az Erdei Iskola Egyesülettel, melynek keretében földtani terepi programokat állítottunk össze, és ajánlottunk fel általános iskolák számára. A terepi programok helyszíne Sopron, Veszprém, Pécs és Miskolc környéke, a vezetést fiatal oktatók és doktoranduszok vállalták.

**Augusztusban** csatlakoztunk az Élet és Tudomány földtani vetélkedőre való felhívásához, és két vezetőségi tagunk vállalt terepi programvezetést, ismeretterjesztő cikk megírását, illetve kiállítás megrendezésében való részvételt.

**November 9–10-én** tartotta az OKSz az I. Országos Középiskolai Földtudományi Diákkonferenciát. A rendezvényt a társ-szakmai szervezetek is támogatták. A kétnapos konferencia a Miskolci Egyetemen zajlott, 4 szekcióban 47 előadás hangzott el, az előadások kivonatai konferenciakötetben jelentek meg.

**November 13–14-én** **Társulatunk Tudománytörténeti Szakosztálya** megtartotta a „Magyar nyelvű földtani ismeretterjesztés múltja és jelene” című konferenciát .

**C. Környezet- és természetvédelem (8-9)**

A Társulat tevékenységére általánosan jellemző a környezettudománnyal és természetvédelemmel kapcsolatos tevékenység, amelyet a szakosztályainkban és a területi szervezeteinkben folyó munkák igazolnak.

**Január 29-én** előadóülésen foglalkoztunk a földtani környezet, és a felszínalatti vizek kármentesítési lehetőségeivel

**Február 6–7-én** Kisteleken társrendezőként tartottuk a III. Geotermia konferenciát

A konferencia az ország geotermikus adottságainak, kitermelési lehetőségeink bemutatásáról, a geotermikus rendszerek típusairól, hazai alkalmazási területeiről és kihasználási lehetőségeinek tapasztalatairól, gazdaságosságának, hatékonyságának fokozásáról, valamint a jogi szabályozások és támogatások rendszerével foglalkozott.

**Május 30–31-én** Tengelicen megtartott Földtani Veszélyforrások konferencián a szakembereken kívül az önkormányzatok vezetői és az Önkormányzati és Településfejlesztési Minisztérium munkatársai együtt gondolkodtak a földcsuszamlások, az alápincézett területek, a partfalleszakadások előrejelzésének ill. elhárításának lehetséges módozatairól.

**D. A határon túli magyarokkal kapcsolatos tevékenység (13)**

Ez irányú tevékenységünk 2007-ben több területen valósult meg.

**Március 29–április 1.** Az Erdélyi Magyar Műszaki Tudományos Társaság (EMT) Bányászati–Kohászati és Földtani Szakosztályaáltal szervezett IX. Bányászati–Kohászati és Földtani Konferencián Búzásifürdőn plenáris előadással vettünk részt.

**A május 4–5-én** Telkibányán megtartott Földtan a hazai felsőoktatásban c. konferencián szlovákiai és romániai egyetemek képviselői is tartottak előadást.

**Október 26–27-én** a IX. Székelyföldi Geológus Találkozón Csíkszeredán előadásokkal vettünk részt. A találkozó célja volt: fórumot teremteni a székelyföldi és az innen elszármazott, illetve a magyarországi és más államokbeli magyar szakembereknek a találkozásra és tapasztalatcserére; lehetőséget kínálni azoknak a szakembereknek a bemutatkozásra, akik a Székelyföld geológiájával is foglalkoznak; alkalmat adni a fiatal, kezdő szaktársainknak a bemutatkozásra; előmozdítani a kapcsolatépítést régiók, szakterületek között.

**December 1-én** tagjaink részt vettek a Sapientia – Erdélyi Magyar Tudományegyetem által szervezett Mészáros Miklós emlékkonferencián.

A Közhasznúsági jelentést a MFT Elnöksége 2008. március 6.-i ülésén elfogadta. A Közgyűlés elé terjeszthető.

Budapest, 2008. március 6.

Dr. Haas János elnök